=== Italien ===
[[Fil:FalseInnerOuterHarpsichord.jpg|thumb|Italiensk barokcembalo, der er bygget så det ligner et cembalo i en separat ydre kasse - kaldet "false inner-outer" (Deutsches Museum, München)]]
[[Fil:Clavecin Trasuntino.JPG|thumb|left|Italiensk rennæsancecembalo bygget af Vito Trasuntino, Venedig 1560 (Musikinstrumentenmuseum, Berlin). Oprindelig var instrumentet bygget med registrene 8'+4', men i barokken blev klaviaturet udbygget, mensuren ændret til messingstrenge og registrene ombygget til 8'+8']]
De italienske cembaloer varierer i bygningstradition fra egn til egn. Generelt har de i renæssancen tynde kasser (ca. 4mm) uden låg. De har enten et enkelt 8' register eller 8' og 4', og de var ført ud gennem siden af instrumentet, således at det var muligt at skifte register. Klaviaturomfanget var ofte C/E-c<sup>3</sup> eller C/E-f<sup>3</sup> (hvor C/E betegner "[[kort oktav]]" i bassen). Generelt anvendtes lang mensur og jernstrenge. Kassen var ofte ikke bemalet, men forsynet med byggerens karakteristiske træprofiler og evt [[intarsia]]. Da instrumentet var skrøbeligt, anbragtes det i en kraftigere ydre kasse, som også kunne bære et låg. Samtlige eller næsten samtlige italienske renæssanceinstrumenter har været bygget om i barokken eller udsat for en tvivlsom restaurering senere, hvorfor det i dag ofte er vanskeligt at finde frem til instrumentets originale design.
 
I barokken ombyggedes de fleste italienske cembaloer til to 8' registre – dvs. stegen til 4' fjernedes og 8'-stegen forsynedes med et ekstra sæt strenge. Samtidig ændredes bestrengningen til messing, som kræver en relativ kort mensur. Dermed ændredes klaviaturomfanget til det dybere G<sub>1</sub>-c<sup>3</sup> (el. lign.) Årsagen til ombygningen skal formentlig findes i skiftende musikalsk smag: man ønskede instrumenter, som var kraftigere og dermed bedre til continuospil. En del af barokkens instrumenter byggedes som "false inner-outer", dvs. med en kasse af tykt træ (ca 12mm), som var bygget, så det lignede et tyndt instrument i en ydre kasse. Bemærkelsesværdige italienske cembalobyggere er Zenti, Ridolfi, og Giusti ([[Rom]] 17. årh.), Pisaurensis, Trasuntino og Baffo ([[Venedig]], 16. årh.), Migliai ([[Firenze]], 17. årh.), Guarracino ([[Napoli]], 17. årh.) og Grimaldi (omkring 1700).
{{clear}}
Musik